पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड के खीरी गांव में ग्रामीणों ने शुक्रवार को दो परिवारों के बीच पंचायती करा कर प्रेमी युगल की शादी मंदिर में करा दी। इस शादी की साक्षी भगवान शिव बने, जबकि मौजूद दर्जनभर से अधिक ग्रामीणों ने प्रेमी युगल की शादी के गवाह बने। मिली जानकारी के अनुसार राजपुर थाना क्षेत्र के सरेंजा गांव के रहने वाले शिव प्यार राम का पुत्र चंदन राम का खीरी गांव में रिश्तेदारी है। इसी रिश्तेदारी के दौरान उसकी नजरें खीरी गांव के ही राजेंद्र राम की पुत्री शीला कुमारी से मिली और देखते ही देखते प्यार हो गया। इन दोनों के बीच प्यार का परवान इतना चढ़ गया कि दोनों लोग भाग कर दूसरे जगह जाने की फिराक में हो गए। क्योंकि दोनों परिवार के लोग इनकी शादी कराने के पक्ष में नहीं थे। इसी बीच जब इसकी भनक खीरी गांव के ग्रामीणों को लगी तो बस स्टैंड खीरी से पकड़ कर प्रेमी युगल को गांव लाए। इसके बाद दोनों के माता-पिता को बुलाया गया। पंचायत बैठाई गई, जिसमें खीरी गांव से राजेंद्र राम पहुंचे जबकि सरेन्जा गांव से शिव प्यार राम पहुंचे। दोनों परिवार शादी कराने के मूड में नहीं थे। लेकिन इसी बीच पंचायती के माध्यम से दोनों परिवार को समझाया गया व मिलाया गया। इसके बाद पंचायत के पूर्व मुखिया लाल साहब सिंह की मौजूदगी में प्रेमी युगल की शादी शिव मंदिर में ही करा दी गई। इस मौके पर खीरी गांव के केदार तिर्गुण , प्रदीप साह, इम्तियाज अंसारी, विमलेश पाल, कोनौली गांव के सुनील सिंह समेत दर्जन भर लोग मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn